2.10 การควบคุมภายใน

2.10.1 ความเห็นของคณะกรรมการบริษัท

ในการประชุมคณะกรรมการบริษัทฯครั้งที่ 5/2545 เมื่อวันที่ 27 มีนาคม
2545ได้พิจารณาประเมินระบบการควบคุมภายใน บริษัท แพนเอเซียฟุตแวร์จำกัด (มหาชน)
โดยมีความเห็นว่า

บริษัทฯมีการจัดโครงสร้างองค์กรและสภาพแวดล้อมในการกำหนดเป้าหมายการดำเนินธุรกิจที่ชัดเจน
มีการวัดผลในการประกอบธุรกิจของบริษัท
ว่ามีปัจจัยใดบ้างที่เป็นความเสี่ยงทั้งที่มาจากภายนอกและภายใน
สามารถวิเคราะห์ว่าเหตุการณ์ใดที่จะทำให้ปัจจัยที่เป็นความเสี่ยง
และกำหนดขอบเขตอำนาจการอนุมัติวงเงินของฝ่ายบริหารแต่ละระดับไว้เป็นลายลักษณ์อักษร
พร้อมทั้งแบ่งแยกหน้าที่และความรับผิดชอบ โดยเฉพาะในธุรกรรมด้านการเงิน การจัดซื้อ
เพื่อไม่ให้เกิดการทุจริต การจัดเก็บเอกสารประกอบการบันทึกบัญชีอย่างครบถ้วน
และได้ใช้นโยบายการบัญชีตามหลักการบัญชีที่รับรองทั่วไปตามกฎหมายที่เกี่ยวข้อง
มีหน่วยงานตรวจสอบภายในที่สามารถปฏิบัติงานได้อย่างเป็นอิสระ
ทำหน้าที่ตรวจสอบและประเมินผลการดำเนินกิจกรรมต่างๆ
ภายในองค์กรว่าได้มีการปฏิบัติงานตามระบบการควบคุมภายใน ที่วางไว้อย่างสม่ำเสมอ
การรายงานผลการตรวจสอบให้รายงานตรงต่อประธานกรรมการบริษัทและคณะกรรมการตรวจสอบ

2.  รายงานของคณะกรรมการตรวจสอบ

รายงานของคณะกรรมการตรวจสอบ

ประจำปี พ.ศ. 2544

บริษัท แพนเอเซียฟุตแวร์ จำกัด (มหาชน)

คณะกรรมการตรวจสอบได้ปฏิบัติตามข้อพึงปฏิบัติที่ดี (Code of conduct)
สำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์ฯ
ปฏิบัติตามหน้าที่และความรับผิดชอบที่ได้รับมอบหมายจากคณะกรรมการบริษัทฯ ได้แก่
การกำกับดูแลให้งบการเงินมีการปฏิบัติตามมาตรฐานบัญชี ตรวจสอบการปฏิบัติงานของบริษัทฯ
ให้โปร่งใสเป็นไปตามระเบียบข้อกำหนดของตลาดหลักทรัพย์ฯ รวมทั้งกฎหมายที่เกี่ยวข้อง
จัดระบบการควบคุมภายในให้เหมาะสม มีประสิทธิภาพในการปฏิบัติงาน
คัดเลือกและเสนอแต่งตั้งผู้สอบบัญชี รวมทั้งงานอื่นๆ ที่คณะกรรมการบริษัทจะมอบหมาย
โดยสรุปสาระสำคัญได้ดังนี้

1.  รายงานทางการเงินของบริษัทฯ

คณะกรรมการตรวจสอบได้มีการประชุมรวม 5 ครั้ง
และได้เชิญผู้ตรวจสอบบัญชีเข้าร่วมพิจารณาให้ความเห็นชอบงบการเงินรายไตรมาส
และงบการเงินประจำปี รวมทั้งการเปิดเผยข้อมูลในหมายเหตุประกอบงบการเงิน ได้แก่
รายละเอียดสัดส่วนหนี้สิน สัดส่วนการส่งออก
นอกจากนี้คณะกรรมการบริษัทฯได้จัดให้มีการรายงานข้อมูลทางการเงินและข้อมูลทั่วไป
เพื่อให้ผู้ถือหุ้นและผู้ลงทุนทั่วไปได้รับทราบถึงฐานะทางการเงินและผลการดำเนินงานของบริษัทฯอย่างสม่ำเสมอ

2.  การกำกับดูแลการปฏิบัติงานของบริษัทฯ

คณะกรรมการตรวจสอบได้ตระหนักถึงความสำคัญของการจัดให้มีระบบการควบคุมภายในที่ดี
และจากการประเมินระบบการควบภายในของคณะกรรมการตรวจสอบและสำนักตรวจสอบภายในของรอบปี
2544 โดยผู้จัดการสำนักตรวจสอบภายใน เป็นผู้ดำรงตำแหน่งเลขานุการคณะกรรมการตรวจสอบ
พบว่าระบบการควบคุมภายในของบริษัทฯ และบริษัทย่อย มีความเพียงพอและเหมาะสม
ตลอดจนสำนักตรวจสอบภายในได้รายงานต่อที่ประชุมคณะกรรมการตรวจสอบ
จากผลการตรวจสอบที่ผ่านมา ไม่พบข้อบกพร่องเกี่ยวกับระบบการควบคุมภายในที่เป็นสาระสำคัญ

3.  การแต่งตั้งผู้ตรวจสอบบัญชีของบริษัทฯ

คณะกรรมการตรวจสอบ ขอเสนอต่อคณะกรรมการบริษัทฯในการพิจารณาแต่งตั้ง
บริษัทสำนักงานเอินส์ท แอนด์ ยัง จำกัด โดยนายโสภณ เพิ่มศิริวัลลภ ผู้สอบบัญชีรับอนุญาตเลขที่
3182 และ/หรือนางสาวรุ้งนภา เลิศสุวรรณกุลทะเบียนเลขที่ 3516 และ/หรือนายรุทร เชาวนะกวี
ทะเบียนเลขที่ 3247 และ/หรือนายณรงค์ พันตาวงษ์ ทะเบียนเลขที่ 3315
เป็นผู้สอบบัญชีของบริษัทฯสำหรับปีบัญชี 2545
ทั้งนี้ขึ้นอยู่กับการอนุมัติของที่ประชมผู้ถือหุ้นสามัญประจำปี

คณะกรรมการตรวจสอบได้พิจารณาแล้วเห็นว่า
ในปีที่ผ่านมาบริษัทฯมีระบบการดูแลที่ดีไม่มีข้อบกพร่องอย่างเป็นสาระสำคัญ
และมีระบบการควบคุมภายในที่มีประสิทธิภาพ
อย่างไรก็ตามคณะกรรมการตรวจสอบจะดำเนินการพัฒนาการตรวจสอบภายในบริษัทฯให้ดียิ่งขึ้นไป

  (ดร.สุชาติ ธาดาธำรงเวช)

  ประธานคณะกรรมการตรวจสอบ

  บริษัท แพนเอเซียฟุตแวร์ จำกัด (มหาชน)

2.10.3 รายงานเกี่ยวกับระบบการควบคุมภายในและบัญชี

ที่ ธก 36/45

 วันที่ 25 มีนาคม 2545

เรื่อง รายงานเกี่ยวกับระบบการควบคุมภายในและบัญชี

เรียน กรรมการผู้จัดการ

 บริษัท แพนเอเซียฟุตแวร์ จำกัด (มหาชน) และบริษัทย่อย

ตามที่สำนักงานได้ตรวจสอบงบการเงินบริษัท แพนเอเซียฟุตแวร์ จำกัด (มหาชน) และบริษัทย่อย สำหรับปีสิ้นสุดวันที่ 31 ธันวาคม 2544 ตามมาตรฐานการสอบบัญชีที่รับรองทั่วไปเพื่อแสดงความเห็นว่างบการเงินได้แสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไป สำนักงานได้ศึกษาและประเมินประสิทธิภาพการควบคุมภายในด้านบัญชีของบริษัท เพื่อประโยชน์ในการกำหนดขอบเขต วิธีการทดสอบและระยะเวลาที่ใช้ในการตรวจสอบ โดยวัตถุประสงค์ของหนังสือฉบับนี้จัดทำเพื่อรายงานเรื่องที่พบระหว่างการตรวจสอบบัญชี

ฝ่ายจัดการของบริษัทเป็นผู้รับผิดชอบที่จะต้องจัดระบบการควบคุมภายในให้ดีขึ้น และรักษาให้คงอยู่ในการควบคุมดูแลระบบการควบคุมภายใน เพื่อให้แน่ใจว่าการควบคุมภายในที่สำคัญได้ดำเนินไปอย่างมีประสิทธิภาพ เพื่อให้ฝ่ายจัดการมั่นใจว่าสินทรัพย์ได้ถูกจัดเก็บโดยปลอดภัยจากความเสี่ยงรายการบัญชีได้บันทึกบัญชีโดยทันทีในจำนวนเงินที่ถูกต้องในบัญชีที่เหมาะสมในงวดบัญชีนั้น ๆ และมีการอนุมัติและเป็นไปตามหลักการบัญชีที่รับรองทั่วไป

สำนักงานขอเรียนว่าวิธีการตรวจสอบมีวัตถุประสงค์เพื่อแสดงความเห็นต่องบการเงินดังนั้นอาจไม่พบจุดอ่อนของระบบการควบคุมภายในด้านการบัญชีที่มีสาระสำคัญที่ควรนำเสนอในที่นี้ สำนักงานขอขอบคุณเจ้าหน้าที่ของบริษัทที่ได้ให้ความร่วมมือในการตรวจสอบบัญชีของบริษัทเป็นอย่างดี

รายงานนี้จัดทำขึ้นเพื่อให้ฝ่ายบริหารนำเสนอต่อคณะกรรมการกำกับหลักทรัพย์และตลาดหลักทรัพย์และมิให้นำไปใช้เพื่อวัตถุประสงค์อื่น

(นายนที แสงอุดมเลิศ)

 ผู้สอบบัญชีรับอนุญาตเลขที่ 300